RESOLUCIÓN do 6 de marzo de 2023 pola que se dá publicidade das axudas concedidas ao abeiro da Resolución do 1 de abril de 2022 pola que se establecen as bases reguladoras e se anuncia a convocatoria do procedemento de concesión de subvencións para proxectos de mellora enerxética, dirixido a autónomos e pemes con actividade de comercio, hostalaría, artístico-recreativa e outros servizos (programa Bono enerxía peme), anualidade 2022 (código de procedemento IN417Z).
Axencia Instituto Enerxético de Galicia — III. Outras disposicións — 14/03/2023

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no
Diario Oficial de Galicia
as subvencións concedidas con expresión da convocatoria, o programa, o crédito orzamentario a que se imputen, o/a beneficiario/a, cantidade concedida e finalidade ou finalidades da subvención.
Na súa virtude esta dirección,
1. Publicar no
Diario Oficial de Galicia
as axudas concedidas ao abeiro da Resolución do 1 de abril de 2022 pola que se establecen as bases reguladoras e se anuncia a convocatoria do procedemento de concesión de subvencións para proxectos de mellora enerxética, dirixido a autónomos e pemes, con actividade de comercio, hostalaría, artístico-recreativas e outros servizos (programa Bono Enerxía Peme), para a anualidade de 2022.
2. As presentes axudas destinadas a empresas incardínanse no réxime de axudas
de minimis
, establecido no Regulamento (UE) nº 1407/2013 da Comisión, do 18 de decembro de 2013, relativo á aplicación dos artigos 107 e 108 do Tratado de funcionamento da Unión Europea ás axudas
de minimis
; no Regulamento (UE) nº 1408/2013 da Comisión, do 18 de decembro de 2013, relativo á aplicación dos artigos 107 e 108 do Tratado de funcionamento da Unión Europea ás axudas
de minimis
no sector agrícola, e no Regulamento (UE) nº 717/2014 da Comisión, do 27 de xullo de 2014, relativo á aplicación dos artigos 107 e 108 do Tratado de funcionamento da Unión Europea ás axudas
de minimis
no sector da pesca e da acuicultura.
Deberase garantir que, de recibir o/a beneficiario/a outras axudas baixo réxime
de minimis,
non se supera o límite de 200.000,00 € nun período de tres exercicios fiscais. Para as empresas do sector do transporte de mercadorías por estrada, este límite redúcese a 100.000,00 €. Para as empresas do sector da pesca, as axudas
de minimis
totais que se concedan a unha mesma empresa non poderán superar os 30.000,00 € durante calquera período de tres exercicios fiscais. Para as empresas do sector agrícola, o límite
de minimis
redúcese a 20.000,00 € durante calquera período de tres exercicios.
Santiago de Compostela, 6 de marzo de 2023
Finalidade: axudas para proxectos de mellora enerxética dirixidas a autónomos e pemes con actividade de comercio, hostalaría ou artístico-recreativas (programa Bono Enerxía Peme) para o ano 2022.
Aplicacións orzamentarias: estas axudas fináncianse con cargo á aplicación orzamentaria 06.A3.733A.774.0, cun orzamento de 3.000.000,00 €.
Beneficiarios/as das axudas concedidas: as subvencións concedidas aparecen ordenadas pola data e hora de presentación da solicitude de axuda.